laion/Wikipedia-Exotic huggingface dataset:
মাসুদ (দ্ব্যর্থতা নিরসন)

ব্যক্তি আলাউদ্দিন মাসুদ - দিল্লির মামলুক সালতানাতের সপ্তম সুলতান। তারেক মাসুদ - বাংলাদেশী স্বাধীন চলচ্চিত্র পরিচালক, প্রযোজক, চিত্রনাট্যকার খালেদ মাসুদ পাইলট - বাংলাদেশের ক্রিকেট ইতিহাসের সবচেয়ে সফলতম উইকেটরক্ষক। ক্যাথরিন মাসুদ - চলচ্চিত্র নির্মাতা। মাসুদ করিম - খ্যাতিমান বাংলাদেশী গীতিকার। হাসান মাসুদ - বাংলাদেশী অভিনেতা, পরিচালক এবং গায়ক। মাসুদ পথিক - বাংলাদেশের একজন চলচ্চিত্র পরিচালক, গীতিকার এবং কবি । ঘাসান মাসুদ - সিরীয় পরিচালক এবং অভিনেতা। চরিত্র মাসুদ রানা - বাংলাদেশের জনপ্রিয় কথাসাহিত্যিক কাজী আনোয়ার হোসেনের সৃষ্ট একটি কাহিনী-চরিত্র চলচ্চিত্র মাসুদ রানা (চলচ্চিত্র) - ১৯৭৪ সালে মুক্তিপ্রাপ্ত একটি বাংলাদেশী চলচ্চিত্র। বই মাসুদ রানা সিরিজের বইয়ের তালিকা - মাসুদ রানা সেবা প্রকাশনী কর্তৃক মাসুদ রানা সিরিজ। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
নারায়ন সেন

নারায়ন সেন (১৯১২―৮.০৯.১৯৫৬) একজন বাঙালী সশস্ত্র বিপ্লববাদী। তার জন্ম ব্রিটিশ ভারতের বর্তমানের বাংলাদেশের বগুড়া জেলায়। তার পিতার নাম সুরেশচরন সেন। ম্যাট্রিক পাশ করে চট্টগ্রামে মাতুলগৃহে আসেন। সেসময় চট্টগ্রামে মাস্টারদা সূর্যসেনের নেতৃত্বে বিপ্লবী আন্দোলনের ঢেউ তাকে নাড়া দেয়। চট্টগ্রাম কলেজে দ্বিতীয় বার্ষিক শ্রেনীতে পড়ার সময়ে বিপ্লবী দলে যোগদান। ১৮ এপ্রিল ১৯৩০ ঐতিহাসিক অস্ত্রাগার লুন্ঠনে যোগ দেন এবং তারপর অন্যান্য বন্ধুদের সাথে পাহাড় জংগলে প্রায় অনাহারে, অনিদ্রায় আত্মগোপন করে ছিলেন চারদিন। ২২ শে এপ্রিল জালালাবাদ পাহাড়ের যুদ্ধে অংশগ্রহণ করেন এবং পরে মাস্টারদার নির্দেশে বাংলাদেশ ত্যাগ করে পলায়ন করেন। আত্মগোপনের পর্যায়ে ঢাকা, মুজফফরপুর, বেনারস বিভিন্ন অঞ্চলে দীর্ঘদিন লুকিয়ে থেকেছেন। পুলিশ সেই আমলে তার নামে ৫০০ টাকা পুরস্কার ঘোষণা করলেও কখোনো ধরতে পারেনি। দীর্ঘ আঠারো বছর বিভিন্ন বেশে, বিভিন্ন নামে আত্মগোপন করা নারায়ন সেন কলকাতায় ফিরে 'অনাথ রায়' নামে প্রকাশ্যেই বসবাস করেছেন। তার আসল নাম কেউ জানতে পারেনি। এই পলাতক বিপ্লবী ১২ জানুয়ারি ১৯৪৮ সালে মাস্টারদার মৃত্যুবার্ষিকীতে স্বনামে আত্মপ্রকাশ করেন। ৮ সেপ্টেম্বর, ১৯৫৬ সালে মারা যান বিপ্লবী নারায়ন সেন। সুবোধচন্দ্র সেনগুপ্ত ও অঞ্জলি বসু সম্পাদিত, প্রথম খন্ড (২০০২)। বাঙালি সংসদ চরিতাভিধান। কলকাতা: সাহিত্য সংসদ। পৃষ্ঠা ২৫৯।  Manoshi Bhattacharya (২০১৪)। Eye of the Tiger- Chitagong। Harpercollins publishers।
বাদশাহ ফাহাদ ইসলামী সাংস্কৃতিক কেন্দ্র

খাদেমুল হারামাইন বাদশাহ ফাহাদ ইসলামী সাংস্কৃতিক কেন্দ্র (স্পেনীয়: Centro Cultural Islámico "Custodio de las Dos Sagradas Mezquitas, Rey Fahd" বা CCIAR) আর্জেন্টিনার ব্যুয়েন্স আয়ার্সে অবস্থিত একটি মসজিদ এবং ইসলামি সংস্কৃতি চর্চা কেন্দ্র।  এটি সমগ্র লাতিন আমেরিকার সবচেয়ে বড় মসজিদ। ১৯৯৫ সালে সৌদি আরবে রাষ্ট্রীয় সফরে গিয়ে রাষ্ট্রপতি কার্লস মেনেম ব্যুয়েন্স আয়ার্সে ৩৪০০০ বর্গমিটার এলাকা মসজিদ নির্মাণের জন্য বরাদ্দ দেন। ইসলামী কেন্দ্রের নকশা তৈরি করেন সৌদি স্থপতী জুহাইর ফায়েজ। এখানে মূল নামায ঘরে ২০০০ পুরুষ এবং ৪০০ মহিলা নামায আদায় করতে পারেন। এখানে একটি প্রাথমিক এবং একটি মাধ্যমিক বিদ্যালয় আছে। এসব বিদ্যালয়ে সাধারণ শিক্ষার পাশাপাশি ধর্মীয় শিক্ষাও দেওয়া হয়। ৫০ জন ছাত্র থাকার মত একটি শয়নকক্ষ আছে।  List of mosques List of mosques in the Americas Islam in Argentina "Centro Cultural Islam King Fahd, Buenos Aires, Argentina"। ১৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৬।  Se inaugura la mezquita más grande de Sudamérica ওয়েব্যাক মেশিনে আর্কাইভকৃত ১০ মার্চ ২০১০ তারিখে." 25 Simply Amazing Mosques ওয়েবসাইট (ইংরেজি) ওয়েবসাইট (স্পেনীয়)
ভিয়েনা ইসলামি কেন্দ্র

ভিয়েনা ইসলামী কেন্দ্র (জার্মান: Islamisches Zentrum Wien) অস্ট্রিয়ার সবচেয়ে বড় মসজিদ, যা ভিয়েনার ২১তম জেলা ফ্লোরিডসডরফ-এ অবস্থিত। ১৯৬৯ সালে ভিয়েনার মুসলিম সম্প্রদায় ৮৩০০ বর্গমিটারের একটি জমি ক্রয় করে। তাদের ইচ্ছা ছিলো সেখানে একটি মসজিদ নির্মাণ করা। কিন্তু অর্থনৈতিক সমস্যার কারণে তারা নির্মাণকাজ শুরু করতে পারছিলো না। পরবর্তিতে সৌদি বাদশাহ ফয়সাল বিন আব্দুল আজিজ আল সৌদ ১৯৭৫ সালে মসজিদ নির্মাণের জন্য অনুদান প্রদান করেন। নির্মাণের জন্য রিচার্ড লুগনার কে নির্বাচিত করা হয়। তিনি ১৯৭৭ সালের ১ জুলাই নির্মাণ কাজ শুরু করেন। ১৯৭৯ সালের ২০ নভেম্বর কাজ শেষ হয়। অস্ট্রিয়ার তৎকালীন রাষ্ট্রপতি মসজিদের শুভ উদ্ভোধন ঘোষণা করেন। সেই অনুষ্ঠান স্থানীয় মিডিয়ায় ফলাও করে প্রচার করা হয়।  ভিয়েনা ইসলামী কেন্দ্রের মিনার ৩২ মিটার (১০৫ ফুট) উঁচু। এর গম্বুজ ১৬ মিটার (৫২ ফুট) উঁচু এবং এর ব্যাস ২০ মিটার (৬৬ ফুট)। "Islamic Center - Mosque" ওয়েব্যাক মেশিনে আর্কাইভকৃত ১৯ সেপ্টেম্বর ২০১৩ তারিখে। সংগৃহীত ২০১২-০৭-০৫।   "Die Moschee"। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৬।  ওয়েবসাইট (জার্মান)
বায়তুল হামিদ মসজিদ

বায়তুল হামিদ মসজিদ (ইংরেজি: House of the Praiseworthy) মার্কিন যুক্তরাষ্ট্রের পশ্চিম অংশে আহমদীয়া মুসলিম সম্প্রদায়ের বৃহত্তম মসজিদ। মসজিদের আয়তন ১৯,০০০ বর্গফুট (১,৮০০ মি২) যা লস এঞ্জেলেস এ প্রায় ৫ একর (২০,০০০ মি২) জমিতে স্থাপিত। ১৯৮৯ সালে মসজিদটি প্রাথমিক ভাবে নির্মিত হয়। তখন মোট ব্যয় হয় ২.৫ মিলিয়ন ডলার। এর সমস্ত খরচ আহমাদিয়া মুসলিম সম্প্রদায় বহন করে। মসজিদের নকশা স্পেনীয় মসজিদের অনুকরনে করা হয়। ২০০৩ সালে বৈদ্যুতিক গোলযোগের কারণে মসজিদে আগুন লেগে যায় এবং এর অনেক ক্ষতিসাধিত হয়। ক্ষতিগ্রস্ত ভবনে গ্রন্থাগার, অফিস ও একটি রান্নাঘর ছিলো। এরপর মসজিদটি আবার নির্মাণ করা হয়। নতুন নির্মাণে মসজিদে অনেক সম্প্রসারণ প্রকল্প নেওয়া হয়। বিদ্যমান তাহির হলের পাশেই আরো একটি হল নির্মাণ করা হয়। আগুনে পুড়ে যাওয়া ভবন এবং অফিস ঠিক করা হয়। আগস্ট ২০০৯ সালে মসজিদ নির্মাণের দ্বিতীয় ধাপ শেষ হয়। অক্টোবর ১৯৮৭ সালে বায়তুল হামিদ মসজিদের ভিত্তিপ্রস্তর স্থাপন করেন হযরত মির্জা তাহির আহমাদ। এরপর জুলাই ১৯৮৯ সালে মসজিদের প্রাথমিক কাজ শেষ হলে তিনি সেখানে প্রার্থনা করার মাধ্যমে আনুষ্ঠানিক ভাবে মসজিদটির উদ্ভোধন ঘোষণা করেন। মির্জা তাহির যুক্তরাষ্ট্রের আহমাদিয়া মুসলিমদের পাঁচটি মসজিদ নির্মাণের আহবান করেছিলেন। এই মসজিদ সেই পাঁচ মসজিদের মধ্যে একটি। বায়তুল হামিদ মসজিদে সারা বছর বিভিন্ন ধরনে অনুষ্টান আয়োজন করা হয়। এর মধ্যে খাবার বিতরন, স্বেচ্ছায় রক্তদান, সভা, সেমিনার, সিম্পোজিয়াম ইতাদি উল্লেখযোগ্য। পুরুষ ও মহিলাদের জন্য প্রার্থনা কক্ষ অফিস গ্রন্থাগার প্রদর্শনী কক্ষ (২ টি) ক্লাসরুম বাণিজ্যিক রান্নাঘর বাস্কেটবল খেলার জায়গা (মাধ্যমিক বিদ্যালয়) গেস্ট হাউজ আহ্‌মদীয়া বিখ্যাত মসজিদ সমূহের তালিকা https://web.archive.org/web/20170220161037/http://www.thechinomosque.org/ http://www.pe.com/localnews/inland/stories/PE_News_Local_S_mosque11.44c8117.html http://www.sbsun.com/general-news/20151203/chino-mosque-gathers-in-grief-for-victims-of-san-bernardino-shooting http://www.latimes.com/local/lanow/la-me-ln-san-bernardino-county-mosque-blood-drive-20151209-story.html http://www.foxla.com/news/local-news/55728742-story[স্থায়ীভাবে অকার্যকর সংযোগ] http://abc7.com/religion/local-muslim-community-condemns-san-bernardino-shooters/1109207/ http://www.dailybulletin.com/social-affairs/20160329/vigil-at-chino-mosque-condemns-attack-in-pakistan http://www.latimes.com/local/california/la-me-1227-islamic-convention-20151227-story.html http://www.pe.com/articles/bombing-798243-lahore-prayer.html http://www.pe.com/articles/community-797973-brussels-ahmadiyya.html http://www.scpr.org/news/2012/12/28/35438/ahmadi-muslims-gather-chino-build-bridges-other-fa/ http://www.nbclosangeles.com/news/local/muslim-leaders-join-san-bernardino-law-enforcement-work-together-chino-convention-363571991.html thechinomosque.org ahmadiyya.us alislam.org Muslim Television Ahmadiyya
চালুন্দিয়া নদী

চালুন্দি নদী গাইঘাটা থানার অন্তর্গত একটি গুরুত্ব পূর্ন নদী।এই নদীটি গোপালনগরের কাঁচিপাড়া এলাকা থেকে উৎপন্ন হয়েছে।বর্তমানে এই নদী উৎস থেকে বিচ্ছিন্ন।নদীটি চারঘাট এর কাছে যমুনা নদীর সঙ্গে মিলিত হয়েছে। নদীটি চৈতা নদীর সঙ্গে যুক্ত রয়েছে। নদীটি চাঁদপাড়া, ছেকাটী এলাকার মধ্য দিয়ে প্রবাহিত হয়েছে। নদীটির মূল উৎস গোপালনগরের কাঁচিপাড়া হলেও এখন এই উৎস থেকে নদীটি সমূর্ন রূপে বিচ্ছিন্ন।নদীটির অস্তিত্ব বর্তমানে দেখা যায় চাঁদপাড়ায় চাঁদপাড়া-ঠাকুরনগর রোডের একটি কালভার্টের নিচে একটি খাল বা নালা আকারে।এখান থেকে এই খাল শিয়ালদহ-বনগাঁ রেল লাইনের নীচ দিয়ে প্রবাহিত হয়ে ছেকাটী বাজারের পাশ দিয়ে প্রবাহিত হয়েনে এর পর এই নদীটি কিছুটা গভীর ও প্রসস্ত হয়।তবে নদীটির বেশিরাগ প্রবাহ পথ খালের আকার নিয়েছে।চালুন্দিয়া নদীর নিন্মপ্রবহ অর্থাৎ চারঘাটের কাছে নদীটি কিছুটা প্রস্ত ।এই নিন্ম প্রবাহে নদীটিতে সারা বছর জল থাকে।নদীটি গড়ে ২০ মিটার (৬৬ ফু) থেকে ৩০ মিটার (৯৮ ফু) প্রসস্ত এবং গড় গভীরতা ১ মিটার (৩ ফু ৩ ইঞ্চি) মিটারের কিছু বেশি।তবে বর্ষার সময় নদীটিতে জলের গভীরতা বেরে হয় প্রায় ৪ মিটার (১৩ ফু) এর বেশি।নদীটির প্রবাহ পথের মোট দৈর্ঘ্য হল ৩০ কিলোমিটার (১৯ মা)। চালুন্দিয়া নদী বর্তমানে দূষণ ও দখলদারির শিকার। নদীটির বেশির ভাগ অংশ চাষের জমিতে পরিনত হয়েছে বা নদী ভরাট করে তৈরি হয়ে বসত বাড়ি বা বাজার এলাকার দোকান।ফলে নদীটি বর্তমানে বিলুপ্তের পথে।এই এলাকার নিকাশি বা সেচ ব্যবস্থা ভেঙ্গে পড়েছে।এর কারণে প্রতি বছর নদীর পার্শবর্তী এলাকা প্লাবিত হয়।তবে এই নদী বাঁচানোর জন্য গড়ে উঠেছে চালুন্দিয়া নদী বাঁচাও মঞ্চ'।নদীটির গভীরতা বাড়ানোর জন্য নদী খননের দাবি উঠেছে। "পাতা:যশোহর-খুল্নার ইতিহাস দ্বিতীয় খণ্ড.djvu/৩৭৫"। সংগ্রহের তারিখ ৩০-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "খাল দখলের প্রতিবাদে মারধর, দোষীদের ধরার দাবিতে অবরোদ"। সংগ্রহের তারিখ ৩০-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "নৌকো চলত যমুনায়, এখন সে সব গল্পকথা মনে হয় এলাকার মানুষের"। আনন্দবাজার প্রত্রিকা। সংগ্রহের তারিখ ৩০-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
চট্টগ্রাম ল্যাবরেটরি স্কুল এন্ড কলেজ

চট্টগ্রাম ল্যাবরেটরি স্কুল এন্ড কলেজ চট্টগ্রামের চট্টেশ্বরী রোডে অবস্থিত একটি কলেজ। এটি ২০০১ সালে প্রতিষ্ঠিত একটি শিক্ষাপ্রতিষ্ঠান। এখানে প্রথম-দ্বাদশ শ্রেণিতে পড়ানো হয়। এটি চট্টগ্রাম জেলার চকবাজার থানার চকবাজার এলাকায় অবস্থিত। এটি ২০০১ সালে প্রতিষ্ঠিত হয়। চট্টগ্রামের কলেজসমূহের তালিকা "চট্টগ্রাম ল্যাবরেটরি কলেজ"। ১৬ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৬।
আবেদিন (খাদ)

আবেদিন সৌরজগৎের প্রথম এবং ক্ষুদ্রতম গ্রহ বুধের অন্যতম অভিঘাত খাদ। ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক ৯ জুলাই, ২০০৯ তারিখে বিখ্যাত বাঙালী চিত্রশিল্পী জয়নুল আবেদিনের মানবসভ্যতার মানবিক মূল্যবোধ ও উপলদ্ধিকে গভীরতর করার প্রেক্ষিতে, তার নামে এ খাদের নামকরণ করা হয়েছে। বুধ গ্রহের অধিকাংশ বিষয়াবলীই বিশ্বের বিখ্যাত চিত্রশিল্পীদের নামানুসারে রাখা হয়েছে। মেসেঞ্জার মহাকাশযান থেকে প্রাপ্ত চিত্রে এ খাদটির আয়তন ৬৮ মাইল প্রস্থের। মসৃণ মেঝে, দেয়ালাকৃতির সোপান ও কেন্দ্রস্থলের উচ্চতাযুক্ত এই খাদে জটিল খাদের বৈশিষ্ট্যগুলি পাওয়া যায়। খুব সম্ভবতঃ প্রারম্ভিক প্রভাব থেকে নিক্ষিপ্ত ধ্বংসাবশেষের আঘাতে থেকে ছোট ছোট খাদগুলি সৃষ্টি হয়েছে। আবেদিনের উত্তর-পশ্চিম অংশের ক্রমাগত নিক্ষিপ্ত ধ্বংসাবশেষে, খাদের প্রান্ত সংলগ্ন বাদ-বাকী উপাদানের তুলনায় নিম্নমূখী প্রতিফলন ঘটেছে বলে মনে হয়। এ ছাঁচের কারণে ধারণা করা হয় কৃষ্ণবর্ণাকৃতির উপাদানগুলো, প্রাক-সংঘর্ষকালীন সৃষ্ট মূল এলাকার উত্তর-পশ্চিম অংশের কিছু গভীরতম তলদেশে অবস্থান করছে। খাদ গঠনকালে এর খননকার্য ও পুণঃস্থাপন প্রক্রিয়া সম্পন্ন হয়। কেন্দ্রের নিচে সম্ভাব্য আগ্নেয়গিরির নির্গমন পথসহ কেন্দ্রীয় শৃঙ্গগুলির মোজাইক বুধ গ্রহ মেসেঞ্জার জয়নুল আবেদিন "Gazetteer of Planetary Nomenclature"। প্লানেটারিনেমস (ইংরেজি ভাষায়)। মার্কিন যুক্তরাষ্ট্রের ভূতাত্ত্বিক জরিপ। ৭ মার্চ ২০১১। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৬।  "All About Abedin" [আবেদন জালামুখ সম্পর্কে]। লাইটসইনদ্যডার্ক.কম (ইংরেজি ভাষায়)। সংগ্রহের তারিখ ৩০ ডিসেম্বর ২০১৬।  "Archived copy" (ইংরেজি ভাষায়)। ২০১৬-০২-০৪ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৭।
মসজিদ আন-নুর ইসলামি কেন্দ্র

মসজিদ আন-নুর ইসলামী কেন্দ্র যুক্তরাষ্ট্রের সাক্রামেন্টো, ক্যালিফোর্নিয়াতে অবস্থিত একটি মসজিদ যা ঐ অঞ্চলের মধ্যে বৃহত্তর।[তথ্যসূত্র প্রয়োজন] মসজিদ আন-নুর ইসলামী কেন্দ্র আরবী ভাষা, কুরআন, তাজভীদ ইত্যাদি শিক্ষা দেয় এবং সারা বছর বিভিন্ন অনুষ্ঠানের আয়োজন করে। উত্তর ক্যালিফোর্ণিয়ার একমাত্র ইসলামী বিদ্যালয় এখানেই অবস্থিত। সারা বিশ্ব থেকে মুসলিম পন্ডিতদের এখানে নিয়ে এসে ৩ দিনের একটি সম্মেলন করা হয়, যা এই কেন্দ্রের সবচেয়ে বড় অনুষ্ঠান হিসেবে খ্যাত। আল আকরাম ইসলামিক স্কুল ১৯৯৮ সালে প্রতিষ্ঠিত হয়। এই স্কুলে প্রাক-কিন্ডারগার্টেন থেকে দ্বাদশ শ্রেণী পর্যন্ত শিক্ষা দেওয়া হয়। পাঠদানের ভাষা আরবি এবং ইংরেজি। ২০০৮ সালে এই স্কুলে ৩০০ জন ছাত্র পড়াশোনা করত। ১৯৮২ সাল পর্যন্ত সাক্রামেন্টো এলাকায় মুসলিমরা একটি এপার্টমেন্টে ইবাদত করতো। তাদের বিশেষ কোন প্রার্থনা ভবন ছিলো না। তাই ১৯৮৪ সালে মুসলিম সম্প্রদায় ১.৩৪ একর (৫,৪০০ মি২) জমি কিনে এবং সেখানে তাদের কেন্দ্র বানানোর চেষ্টা করে। কিন্তু বিভিন্ন সমস্যা যেমন গাড়ি পার্কিং করা ইত্যাদি কারণে তাদের সিদ্ধান্ত বাস্তবায়িত হচ্ছিলো না। পরে তারা পাঁচ একর জমির একটা দুইতলা ভবন ক্রয় করার সিদ্ধান্ত গ্রহণ করে। Islamic school turns 10. "History - Masjid Annur"। Masjid Annur Islamic Center। masjidannur.com। ৪ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৬ জুন ২০১০।  মসজিদ আন-নূর ইসলামিক সেন্টার, অফিসিয়াল ওয়েবসাইট আল-আরকাম ইসলামিক স্কুল
ফ্রাঙ্কফুর্ট বিশ্ববিদ্যালয় গ্রন্থাগার

ফ্রাঙ্কফুর্ট বিশ্ববিদ্যালয় গ্রন্থাগার (জার্মান: Universitätsbibliothek Frankfurt am Main বা Universitätsbibliothek Johann Christian Senckenberg)  জার্মানির ফ্রাংকফুর্ট এ গ্যাটে বিশ্ববিদ্যালয়ে অবস্থিত একটি গ্রন্থাগার। জার্মান বিশ্ববিদ্যালয়ের গ্রন্থাগারগুলোর মধ্যে অন্যতম গ্রন্থাগার এটি। গ্রন্থাগারটি প্রাচীনতম গ্রন্থাগারও বটে। পনেরো শতকের দিকে শহরের লাইব্রেরী হিসেবে এর গোড়া পত্তন হয়। ১৯১৪ সালে ফ্রাঙ্কফুর্ট বিশ্ববিদ্যালয় প্রতিষ্ঠার পর একে বিশ্ববিদ্যালয়ের অধীনে আনা হয়। বিশ্ববিদ্যালয় কর্তৃপক্ষ তখন থেকে এই গ্রন্থাগার রক্ষণাবেক্ষণ করছে। ফ্রাঙ্কফুর্ট বিশ্ববিদ্যালয় গ্রন্থাগারটি Collection of German Prints এর সদস্য প্রতিষ্ঠান।  Homepage  German Libraries: A Portrait - Hesse  Geschichte der Stadt- und Universitätsbibliothek Frankfurt am Main
চিকনি চামেলি

চিকনি চামেলি ২০১২ সালের বলিউড চলচ্চিত্র অগ্নিপথ এর হিন্দি ভাষায় রচিত একটি গান। গানটি গেয়েছেন শ্রেয়া ঘোষাল।গানটির কথাগুলো লেখেছেন অজয় এবং আতুল গুগাভেল। গানটির সংগীত ভিডিওতে অংশ নেন বলিউড অভিনেতা সঞ্জয় দত্ত, হৃতিক রোশন এবং অভিনেত্রী ক্যাটরিনা কাইফ। গানটিতে নাচের নির্দেশনা দিয়েছেন গণেশ আচার্য। অগ্নিপথ চলচ্চিত্রটি প্রযোজনা করেছেন করণ জোহর এবং পরিচালনা করেছেন করণ মালহোত্রা। "Chikni Chameli sets Kombdi's popularity soaring"। Times of India। ২০১৩-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৬-১২-৩০।
কামাল খান (গায়ক)

কামাল খান (জন্ম: এপ্রিল ২৫, ১৯৮৯) বলিউডের একজন প্লেব্যাক সঙ্গীত শিল্পী। তিনি ২০১০ সালে সঙ্গীতের প্রতিযোগিতা অনুষ্ঠান সা রে গা মা পা সিঙ্গিং সুপারস্টার এর খ্যাতি লাভ করেন। পরবর্তীতে তিনি ২০১২ সালে দি ডার্টি পিকচারের ইশক সুফিয়ানা গানের জন্য জি সিনে অ্যাওয়ার্ডসের ফ্রেশ সিঙ্গিং টেলেন্ট ২০১২ লাভ করেন। "Kamal Khan is the Winner of Saregamapa Singing Superstar 2010"। saregamapashow.com। ২৫ ডিসেম্বর ২০১০। ৬ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১২।
আনার দারা জেলা

আনার ধারা আফগানিস্তানের ফারাহ প্রদেশের একটি জেলা। এই জেলার প্রায় ৭০% মানুষ তাজিক যারা পশতুন ভাষায় কথা বলে। জানুয়ারি ২০০৫ সাল অনুযায়ী এই জেলার জনসংখ্যা ছিল ৩০,০০০ জন। এই জেলার সদরের নামও আনার দারা, যেটি ৮০১ মিটার উচ্চতায় অবস্থিত, এর জনসংখ্যা ছিল প্রায় ১৩,৩০০ জন। ২০১৯ সালের সেপ্টেম্বরে, তালেবান বাহিনী কঠোর লড়াইয়ের পর আফগান নিরাপত্তা বাহিনীর কাছ থেকে সাময়িকভাবে জেলাটির নিয়ন্ত্রণ অর্জন করে। ফারাহ প্রদেশের মুখপাত্র মহিবুল্লাহ মহিদ জানান, হামলায় দুই পুলিশ সদস্য নিহত ও আটজন আহত হয়েছে। ২০২০ সালের ডিসেম্বরে তালেবান বাহিনী জেলার একটি পুলিশ সদর দপ্তরে হামলা চালায়। ফারাহ প্রদেশের গভর্নর মুহাম্মদ মুজাহিদ জানান, এতে নিরাপত্তা বাহিনীর এক সদস্য নিহত হয়েছেন এবং আরও দুজন আহত হয়েছেন এবং বেশ কয়েকজন তালেবান নিহত হয়েছেন। ২০২১ সালের জুনে, তালেবান বাহিনী ২০২১ সালের তালেবান অধিগ্রহণের অংশ হিসাবে জেলাটি পুনরায় দখল করে। প্রাদেশিক পরিষদের উপ-প্রধান শাহ মাহমুদ নাইমি জানান, হামলায় তিন পুলিশ সদস্য নিহত ও বেশ কয়েকজন আহত হয়েছেন। তালেবান বাহিনী জেলার একটি সরকারী ভবন দখল করার পরে সেটি উড়িয়ে দেয়। আনার দারা UNHCR District Profile, compiled December 2004–January 2005, accessed 2006-06-05 (PDF).
হাফিজুর রহমান

হাফিজুর রহমান (জন্ম: ২১ সেপ্টেম্বর ১৯৫৯) সাবেক বাংলাদেশী আন্তর্জাতিক ক্রিকেটার। তিনি বাংলাদেশ ক্রিকেট দলের হয়ে খেলেছিলেন। দলে তিনি মূলতঃ উইকেট-রক্ষণের দায়িত্বে ছিলেন। ১৯৮৬ সালে তিনি ২টি একদিনের আন্তর্জাতিকে অংশগ্রহণের সুযোগ পেয়েছিলেন। ১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ সদস্যরূপে বাংলাদেশে অনুষ্ঠিত দক্ষিণ পূর্ব এশিয়ান ক্রিকেট কাপে খেলেন। সিঙ্গাপুরের বিপক্ষে ৭৫ রান তুলেছিলেন। ১২৯ রান করা রফিকুল আলমের সাথে জুটি গড়ে ২০৮ রান তুলেন তিনি। পরবর্তী দুই বছরে কেনিয়া, পাকিস্তান ও শ্রীলঙ্কার বিপক্ষে খেলেন। ১৯৮৫ সালে শ্রীলঙ্কা ও ১৯৮৬ সালে পাকিস্তানের ওমর কুরেশি একাদশের বিপক্ষে খেলেন তিনি। সীমিত ওভারের খেলায় লাহোর ক্রিকেট অ্যাসোসিয়েশনের বিপক্ষে ৬ ক্যাচ নেন। ৩১ মার্চ, ১৯৮৬ তারিখে পাকিস্তানের বিপক্ষে তার ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি ২৪ বল মোকাবেলা করে ৮ রান তুলে ইমরান খানের বলে বোল্ড হন। উইকেটের পিছনে অবস্থান করে গাজী আশরাফের বলে জাভেদ মিয়াঁদাদের ক্যাচ নেন। তবে তার অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়। এরপর ২ এপ্রিল স্বাগতিক শ্রীলঙ্কার বিপক্ষে ক্যান্ডিতে অনুষ্ঠিত পরবর্তী ও নিজস্ব শেষ খেলায় অংশ নেন। ১৯৮৬ সালে নাসির আহমেদ তার স্থলাভিষিক্ত হন। ফলশ্রুতিতে ক্রিকেট থেকে অবসর নিতে বাধ্য হন। আন্তর্জাতিক ক্রিকেট থেকে অবসর নেয়ার পর তিনি মার্কিন যুক্তরাষ্ট্রে অভিবাসিত হন। বাংলাদেশ জাতীয় ক্রিকেট দল বাংলাদেশী ওডিআই ক্রিকেটারদের তালিকা "John Player Gold Leaf Trophy (Asia Cup), 2nd Match: Bangladesh v Pakistan at Moratuwa, Mar 31, 1986" [জন প্লেয়ার গোল্ড লীফ ট্রফি (এশিয়া কাপ), ২য় খেলা: বাংলাদেশ বনাম পাকিস্তান মোরাতুয়া, ৩১ মার্চ, ১৯৮৬]। ইএসপিএন ক্রিকইনফো (ইংরেজি ভাষায়)। সংগ্রহের তারিখ ৩০ ডিসেম্বর ২০১৬।  "Asia Cup: BANGLADESH v PAKISTAN 1985-86" [এশিয়া কাপ: বাংলাদেশ বনাম পাকিস্তান ১৯৮৫-৮৬]। ইএসপিএন ক্রিকইনফো (ইংরেজি ভাষায়)। সংগ্রহের তারিখ ৩০ ডিসেম্বর ২০১৬।
মতিলাল রায়

মতিলাল রায় (৫ জানুয়ারি ১৮৮৩ - ১০ এপ্রিল ১৯৫৯) একজন বাঙালি বিপ্লবী। জন্ম বোড়াইচন্ডীতলা, চন্দননগর, হুগলি। পিতা বিহারীলাল সিংহ রায়। তিনি উত্তরপ্রদেশের চৌহান বংশীয় ছেত্রী রাজপুত ছিলেন। মতিলাল ফ্রী চার্চ ইনস্টিটিউশনে শিক্ষালাভ করেন। জজ হেল্ডারসনের অফিসে কাজ করতেন। একমাত্র শিশুকন্যার মৃত্যুতে সস্ত্রীক বৈষ্ণবধর্ম মতে দীক্ষা নিয়েছিলেন এবং ১৯০২ সালে সতপন্থাবলম্বী সম্প্রদায় গঠন করে দরিদ্র নারায়ণ সেবায় নিয়োজিত হন। ১৯০৫ সালে বঙ্গভঙ্গ আন্দোলনে যোগ দেন। পরের বছরই সস্ত্রীক ব্রহ্মচর্যে দীক্ষিত হন। মতিলাল রায়ের বাড়ি ছিল অগ্নিযুগের বিপ্লবীদের আশ্রয়স্থল ও তিনি ছিলেন তাদের অন্যতম পরামর্শদাতা। বিপ্লবী শহীদ কানাইলাল দত্ত থেকে শুরু করে রাসবিহারী বসু, শ্রীশচন্দ্র ঘোষ প্রমুখ তার কাছে নিয়মিত আসতেন। ফরাসী অধিকৃত চন্দননগরে ব্রিটিশ পুলিশের বাধা নিষেধ ছিল। সেই সুযোগ কাজে লাগিয়ে বহু বিপ্লবী মতিলালের গৃহে আশ্রয় নিতেন। ঋষি অরবিন্দ ঘোষ ১৯১০ সালে তার কাছে আত্মগোপন করে ছিলেন। এসময় তাকে ভক্তি, কর্ম, মহাযোগে দীক্ষিত করেন মতিলাল। বিশ্বাসঘাতক নরেন গোঁসাইকে হত্যার জন্যে আগ্নেয়াস্ত্র জোগাড় করে কানাইলালকে পাঠান মতিলাল। বারীন্দ্রকুমার ঘোষের দল ভেঙ্গে গেলেও শ্রীশ ঘোষ, অমর চট্টোপাধ্যায় ও বাবুরাম পরাকরের সাহায্যে বিপ্লবী সংগঠনের কাজ এগিয়ে নিয়ে যান তিনি। মতিলাল রায় ১৯১৪ সালে প্রতিষ্ঠা করেন প্রবর্তক সংঘ যার মুখপত্র ছিল 'প্রবর্তন' পত্রিকা। প্রবর্তক সংঘ হয়ে উঠেছিল সারা ভারতের বিপ্লবীদের আশ্রয়স্থল। বাংলা তথা ভারতের সশস্ত্র বিপ্লবীরা কোনো না কোনো সময় এখানে গোপনে এসেছেন। মহাত্মা গান্ধীর অসহযোগ আন্দোলনের সময় অনেকে প্রবর্তক বিদ্যাপীঠে যোগ দেন। ১৯২৫ সালে মতিলাল সংঘ গুরু পদে বৃত হন। ১৯২৯ সালে তার পত্নী রাধারানী দেবীর মৃত্যু হলে নিজেকে সক্রিয় আন্দোলনের পথ থেকে সরিয়ে সমাজসেবায় মন দেন। জাতীয়তাবাদী ঐতিহ্য ও চেতনা সংবলিত প্রবর্তক সংঘের শাখা অধুনা বাংলাদেশের চট্টগ্রামেও বর্তমান। সংঘ ও জাতিকে স্বাবলম্বী করার লক্ষ্যে প্রবর্তক ট্রাস্ট গঠন। এই ট্রাস্টের পরিচালনায় গ্রন্থাগার, পাঠশালা, বেসিক স্কুল, ছাত্র ছাত্রী আবাস, বৃদ্ধাশ্রম, মহিলা সদন, প্রকাশনা সংস্থা, সমবায়, ছাপাখানা-সংক্রান্ত ব্যবসা প্রতিষ্ঠান, জুট মিল ইত্যাদি স্থাপিত হয়। সংঘের মুখপত্র প্রবর্তক পত্রিকা সম্পাদনা করতেন অপর এক প্রবীন বিপ্লবী মণীন্দ্রনাথ নায়েক। বিপ্লবী ও সমাজসেবক মতিলাল রায় ১০ এপ্রিল, ১৯৫৯ সালে মারা যান। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। বাঙালি সংসদ চরিতাভিধান। কলকাতা: সাহিত্য সংসদ। পৃষ্ঠা ৩৯০, ৩৯১। আইএসবিএন 81-85626-65-0।  ত্রৈলোক্যনাথ চক্রবর্তী (মহারাজ) (১৯৮১)। জেলে ত্রিশ বছর ও পাক ভারতের স্বাধীনতা সংগ্রাম। কলকাতা: মহারাজ ত্রৈলোক্যনাথ স্মৃতি রক্ষা কমিটি। পৃষ্ঠা ৩২৭, ৩২৮।  নারায়ন সান্যাল (১৯৭৯)। আমি রাসবিহারীকে দেখেছি। কলকাতা: করুনা প্রকাশনী। পৃষ্ঠা ৬৯।  বিশ্বজিত চৌধুরী (৯.১২.২০১০)। "নগর দর্পন"। প্রথম আলো। সংগ্রহের তারিখ ৩১.১২.২০১৬।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
ডা. ফজলুল হাজেরা ডিগ্রি কলেজ

ডা. ফজলুল হাজেরা কলেজ হল বাংলাদেশের একটি শিক্ষাপ্রতিষ্ঠান যা ১১ নং ওয়ার্ড, দক্ষিণ কাট্টলি, চট্টগ্রামে অবস্থিত। একটি শিক্ষাপ্রতিষ্ঠান তৈরির কাজে ফজলুল আমিন কাজে নেমে পড়েন। শিক্ষাপ্রতিষ্ঠানটি তৈরিতে এগিয়ে আসেন তৎকালীন প্রাথমিক ও গণশিক্ষা মন্ত্রি। কলেজটি প্রতিষ্ঠার জন্য ১.৭০ একর জায়গা দেওয়া হয়। এভাবেই, ১৯৮৮ সালে শিক্ষাপ্রতিষ্ঠানটি এর যাত্রা শুরু করে। সর্বপ্রথম কলেজটি শুধুমাত্র কলেজ হিসেবে প্রতিষ্ঠিত হয়েছিল। পরবর্তীতে ১৯৯৬ সালে কলেজটি বিএ, বিএসএস, বিবিএস কোর্সসমূহ জাতীয় বিশ্ববিদ্যালয়ের অধীনে শুরু করে। এমন কি ডিগ্রি পর্যায়ে এটি শতভাগ পাশের গৌরব অর্জন করে। চট্টগ্রামের কলেজসমূহের তালিকা "কলেজের অবস্থান"। ১২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৬।  "ডা. ফজলুল হাজেরা কলেজের শিক্ষার মান"। ১৯ মে ২০১৭ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৬।
লোম্বারদিয়া

লোম্বারদিয়া (ইতালীয়: Lombardia; আ-ধ্ব-ব: [lombarˈdiːa]) দক্ষিণ ইউরোপের রাষ্ট্র ইতালির বিশটি প্রশাসনিক অঞ্চলের একটি। এটি ইতালির উত্তর-পশ্চিমভাগে অবস্থিত। এর আয়তন ২৩,৮৪৪ বর্গ কিলোমিটার (৯,২০৬ বর্গ মাইল)। এখানে প্রায় ১০ লক্ষ লোকের বাস। অঞ্চলটির রাজধানীর নাম মিলান। "Monthly demographic balance, জানুয়ারি-আগস্ট ২০১৭"। [Istat]। ১৮ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০শে ডিসেম্বর ২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) http://ec.europa.eu/eurostat/documents/2995521/7192292/1-26022016-AP-EN.pdf/602b34e8-abba-439e-b555-4c3cb1dbbe6e উইকিমিডিয়া কমন্সে লোম্বারদিয়া সম্পর্কিত মিডিয়া দেখুন। উইকিভ্রমণ থেকে লোম্বারদিয়া ভ্রমণ নির্দেশিকা পড়ুন।
আল-জাহরা মসজিদ

ফাতিমা আল-জাহরা মসজিদ একটি শিয়া ইসলামী আদর্শের মসজিদ। এটি অস্ট্রেলিয়ার প্রথম এবং সবচেয়ে বড় শিয়া মসজিদ। এছাড়াও সমগ্র অস্ট্রেলিয়ার মধ্যে মসজিদটি অন্যতম বৃহত্তম। ফাতিমা আল-জাহরা মসজিদ অস্ট্রেলিয়ার নিউ সাউথ ওয়েলসের সিডনি শহর থেকে একটু দূরে শহরতলীতে অবস্থিত। ১৯৮০ সালে ফাতিমা আল-জাহরা মসজিদের নির্মাণকাজ শেষ হয়। মসজিদের প্রতিষ্ঠাতা হলেন শেখ ফাহাদ আল-আমেলি। ফাতিমা আল-জাহরা মসজিদটি একটি মিনার ও একটি গম্বুজ দ্বারা সজ্জিত করা হয়েছে। এর প্রধান ফটকে ইসলামী ঐতিহ্যে জ্যামিতিক কারুকাজ স্থাপন করা হয়েছে। মসজিদের ভেতরের দেওয়ালেও এই ধরনের চিত্রকর্ম রয়েছে। যেহেতু মসজিদটি নির্মাণের ফলে সেখানকার অবকাঠামোগত উন্নয়ন হয়েছিলো, তাই এটা বলা হয় যে সেখানকার ভোটারদের মধ্যে এর যথেষ্ট প্রভাব পড়েছে। রাজ্যের নির্বাচনে এমনকি জাতীয় নির্বাচনে এর প্রভাব লক্ষ্যণীয়। মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। মসজিদটিতে প্রার্থনাকারীরা ইসলামের বার ইমামিয়া শিয়া আদর্শ অনুসরণ করে। তাদের বিরুদ্ধে বিভিন্ন মহল থেকে প্রায়ই বিভিন্ন হুমকি আসে, যার বেশির ভাগই আসে মুসলিম সম্প্রদায় থেকে। মুসলিমদের সুন্নী মতাদর্শবাদীরা এই হুমকি দিয়ে থাকে বলে অভিযোগ করা হয়। Cleary, Paul (২৬ ফেব্রুয়ারি ২০১১)। "New apartment projects build on the success of migrants"। The Australian। সংগ্রহের তারিখ ১৬ এপ্রিল ২০১৫।  Aston, Heath (৫ এপ্রিল ২০১৩)। "Battle for Barton will be decided by mosque's support"। Sydney Morning Herald। সংগ্রহের তারিখ ১৬ এপ্রিল ২০১৫।  "Men arrested after mosque 'threat'"। Sydney Morning Herald। ২৫ নভেম্বর ২০১২। সংগ্রহের তারিখ ১৬ এপ্রিল ২০১৫।
আল-রাসূল আল-আযম মসজিদ

আল-রাসূল আল-আযম মসজিদ (আরবি: مسجد الرسول الاعظم) অস্ট্রেলিয়া,সিডনি, নিউ সাউথ ওয়েলস এর ব্যাংক্সটাউনে অবস্থিত একটি মসজিদ। অস্ট্রেলিয়ার শিয়াদের অন্যতম প্রধান মসজিদ এটি। মসজিদটি  আয়াতুল্লাহ মোহাম্মাদ হুসাইন আল-আনসারির মাধ্যমে রক্ষণাবেক্ষন করা হয়। এই মসজিদে শুধুমাত্র শিয়া আদর্শের মুসলিমরা নামায আদায় করতে আসেন। "AlAnsaree.org"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৬।